**Suspectă de iubire**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Călător prin zi și noapte

Doar destinul mă desparte

De ființele cu chip

Ca al meu...fir de nisip!

Totuși, nu sunt chiar la fel

Fiindcă trec ca un pastel

De parfumuri și flori multe

Printre răutăți...insulte!

Fiindcă am boboci pe față

Și surâs ce tot agață

Priviri ce sunt șifonate

De gânduri cam necurate,

Fiindcă ochii-mi strălucesc

De frumosul sufletesc

Ce îmbie l-armonie

Împăcare, veselie

Iar pe buze am cuvinte

Din învățături preasfinte

Ce aduc doar alinare

Și împac pe fiecare...

Sunt suspectă de iubire!

E adevărat, iubesc,

Viața... și o preaslăvesc!

Nisip spulberat de vânt

Îmi știu rostul pe pământ...